## Naputak o povratu plaćenog poreza na dodanu vrijednost na uvezenu i u tuzemstvu nabavljenu opremu za tehnologijskoistraživačke i znanstvenoistraživačke projekte u 2003. godini

### NN 96/2003 (10.6.2003.), Naputak o povratu plaćenog poreza na dodanu vrijednost na uvezenu i u tuzemstvu nabavljenu opremu za tehnologijskoistraživačke i znanstvenoistraživačke projekte u 2003. godini

# MINISTARSTVO FINANCIJA

1225

Na teme­lju
članka 42. stavak 5. Zakona o izvršava­nju Državnog proračuna Republike
Hrvatske za 2003. godinu (»Narodne novine«, br. 154/02), Ministarstvo
financija, u suglasnosti s Ministarstvom znanosti i tehnologije, donosi

## NAPUTAK

### O POVRATU PLAĆENOG POREZA NA DODANU VRIJEDNOST NA UVEZENU I U TUZEMSTVU NABAVLJENU OPREMU ZA TEHNOLOGIJSKOISTRAŽIVAČKE I ZNANSTVENOISTRAŽIVAČKE PROJEKTE U 2003. GODINI

Članak
1.

Ovim
Naputkom određuju se uvjeti i način ostvariva­nja prava na povrat poreza na
dodanu vrijednost koji su ovlaštene znanstvene ustanove platile za uvezenu
opremu i opremu nabav­ljenu u Republici Hrvatskoj za realizaciju u godini 2003.
tehnologijskois­traživačkih i znanstvenoistraživačkih projekata u skladu sa
član­kom 42. Zakona o izvrše­nju Državnog proračuna Republike Hrvatske za 2003.
godinu (»Narodne novine«, br. 154/02).

Članak
2.

Ovlaštenim
znanstvenim ustanovama iz članka 1. Naputka smat­raju se pravne osobe upisane u
Upisnik znanstvenoistra­živačkih pravnih osoba Ministarstva znanosti i
tehnologije (u nas­tavku teksta: ovlaštene pravne osobe), u kojima se izvode
tehnologijskoistraživački i znanstvenoistraživački projekti, a koje nisu
upisane u Re­gistar obveznika poreza na dodanu vrijednost.

Iznimno
od stavka 1. ovoga članka ovlaštenim pravnim osobama smatraju se i one pravne
osobe koje su upisane u Re­gistar obveznika poreza na dodanu vrijednost, a
sudjeluju u projektu pod uvjetima iz članaka 4. i 5. ovoga Naputka.

Članak
3.

Oprema
u smislu članka 1. ovoga Naputka jest oprema za rad na realizaciji projekta,
bilo da je riječ o zamjeni postojeće ili nabavi nove opreme potrebne za rad na
projektu, bez obzira na to da li je uvezena ili nabav­ljena u Republici
Hrvatskoj.

Članak
4.

Tehnologijskoistraživački
projekti za 2003. godinu u smislu članka 1. ovoga Naputka jesu projekti
usmjereni na istraživa­nje, razvoj i usvaja­nje naprednih tehnologija te
projekti strate­gijskih istraživa­nja (istraživa­nja i razvoja generičkih
tehnologija i istraži­va­nja u transfernim znanostima).

Znanstvenoistraživački
projekti u smislu članka 1. ovoga Naputka jesu znanstvenoistraživački projekti,
razvojni projekti i projekti razvoja postojeće infrastrukture te uvođe­nja
nove.

Članak 5.

Projekti iz članka 4. ovoga Naputka jesu oni projekti
koji se ugovore između Ministarstva znanosti i tehnologije i ovlaštenih pravnih
osoba.

Na teme­lju Ugovora iz stavka 1. ovoga članka
Ministarstvo znanosti i tehnologije, izdaje suglasnost ovlaštenim pravnim
osobama za nabavu opreme koja služi realizaciji projekata iz članka 4. ovog
Naputka.

Članak 6.

Pravo na povrat poreza na dodanu vrijednost (u
nastavku teksta porez) ostvaruju ovlaštene pravne osobe za kup­ljenu opremu iz
članka 3. ovoga Naputka.

Pravo na povrat poreza iz stavka 1. ovoga članka
ovlaštene pravne osobe ostvaruju i u slučaju kada opremu kupuju od ovlaštenog
uvoznika opreme.

Pravo na povrat poreza iz stavka 1. ovoga članka
ostvaruju i ovlaštene pravne osobe iz članka 2. stavak 2. ovoga Naputka na
iznos sredstava iz Državnog proračuna Republike Hrvatske za 2003. godinu kojima
se financiraju projekti iz članka 4. i 5. ovoga Naputka.

Članak 7.

Pravo na povrat poreza iz članka 6. ovoga Naputka
ovlaštene pravne osobe ostvaruju od 1. siječ­nja do 31. prosinca 2003. godine
za kup­lje­nju opremu iz članaka 3. ovoga Naputka.

Pravo na povrat poreza iz članka 6. ovog Naputka
ovlaštene pravne osobe ne ostvaruju i za kup­ljenu opremu plaćenu u 2002.
godini, a isporučenu u 2003. godini.

Članak
8.

Ovlaštene
pravne osobe podnose zahtjev za povrat plaćenog poreza Ministarstvu znanosti i
tehnologije na obrascu, koji je sastavni dio ovoga Naputka, do 31. siječ­nja
2004. za 2003. godinu.

Uz
zahtjev iz stavka 1. ovoga članka prilaže se Ugovor iz stavka 2. članka 5. ovoga
Naputka carinske deklaracije o uvezenoj opremi ili račun za opremu nabav­ljenu
u Republici Hrvatskoj.

Članak
9.

Ovlaštene
pravne osobe iz članka 2. stavak 1. ovoga Naputka dužne su uz zahtjev za povrat
plaćenog poreza priložiti i uvjere­nje da nisu upisane u Re­gistar obveznika
poreza na dodanu vrijednost.

Uvjere­nja
iz stavka 1. ovoga članka izdaje Porezna uprava u mjestu u kojem ovlaštene
pravne osobe imaju sjedište.

Članak
10.

Ministarstvo
znanosti i tehnologije će, nakon što utvrdi da su ispu­njeni uvjeti za povrat
poreza prema ovom Naputku, objediniti podatke i dostaviti ih Ministarstvu
financija, Zagreb, Katančićeva 5.

Ministarstvo
financija izvršit će, na teme­lju dostav­ljenih zahtjeva, a na teret sredstava
Razdjela 025 – Ministarstvo financija, Glave 06 – Tekuća zaliha proračuna, 3851
– Nepredviđeni rashodi do visine proračunske pričuve, podnosite­ljima zahtjeva
na ­njihov žiroračun povrat poreza iz članka 6. ovoga Naputka.

Ministarstvo financija o izvršenom će povratu poreza
izvijes­titi Ministarstvo znanosti i tehnologije.

Članak 11.

Zahtjevi koji ne budu u skladu s ovim Naputkom vratit
će se podnosite­ljima zahtjeva radi dopune.

Članak 12.

Ministarstvo znanosti i tehnologije dužno je Vladi
Republike Hrvatske dostav­ljati tromjesečno izvještaj o nabavi opreme i o
visini utrošenih sredstava za tu opremu.

Članak 13.

Ovaj Naputak stupa na snagu osmoga dana od dana
objave u »Narodnim novinama«, a primje­njuje se od 1. siječ­nja 2003.

Klasa: 410-19/03-01/11
Urbroj: 513-05/03-1
Zagreb, 26. svib­nja 2003.

Ministar
financija
**dr. Mato Crkvenac,** v. r.

if !supportEmptyParas endif

NAZIV OVLAŠTENE PRAVNE OSOBE

MB

ŽIRORAČUN

BANKA

ADRESA

Datum

Ministarstvo znanosti i
tehnologije, Zagreb, J. J. Strossmayera 4

PREDMET: Zahtjev za
povrat poreza na dodanu vrijednost sukladno članku 42. Zakona o izvršava­nju
Državnog proračuna Republike Hrvatske za 2003. godinu

ZAHTJEV ZA POVRAT POREZA NA DODANU VRIJEDNOST ZA
TEHNOLOGIJSKOISTRAŽIVAČKE I ZNANSTVENOISTRAŽIVAČKE PROJEKTE U 2003. GODINI

|  |  |  |  |  |  |
| --- | --- | --- | --- | --- | --- |
| Red. br.\* | Naziv ovlaštene  pravne osobe | Iznos računa bez  poreza na dodanu  vrijednost | Iznos poreza na  dodanu vrijednost  (PDV) | Ukupno  uplaćeni  iznos | Iznos povrata  poreza na dodanu  vrijednost |
| 1 | 2 | 3 | 4 | 5 | 6 |
| 1 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 2 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 3 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 4 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| UKUPNO | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Povrat
poreza na dodanu vrijednost u iznosu ––––––––––––––––––––––––
kuna doznačiti na račun broj: ––––––––––––––––––––––
otvoren u –––––––––––––––––––––––––––––

                            (mjesto i naziv banke)

if !supportEmptyParas endif

Datum:
––––––––––– 2003.                                                                                        –––––––––––––––––

                                                (potpis ovlaštene osobe)

if !supportEmptyParas endif

Prilog: –    Suglasnost iz stavka 2. članka 5. Naputka

           –    Račun odnosno carinska deklaracija o
uvezenoj, odnosno nabav­ljenoj opremi u Republici Hrvatskoj (stavak 2. članka                       8. Naputka\*)

           –    Uvjere­nje da ovlaštena pravna osoba nije
upisana u Re­gistar obveznika poreza na dodanu vrijednost (članak 9. stavak                       1. Naputka)

Napomena:

\* nepotrebno precrtati (račun odnosno carinska
deklaracija)

if !supportEmptyParas endif

Naputak, NN 96/2003-1225